ගාල්ල ලන්දේසි බළකොටුවේ සිය නිල නිවසේ සිටින වරාය පාලකවරයා රූමස්සල කඳුවැටිය දෙසින් ගාල්ල වරායට ඇතුළුවෙමින් සිටින නෞකාව දෙස දෑස් දල්වා බලා සිටියි. මේ නැව සැතපුම් දහස් ගණනක් ගෙවා මාස ගණනක ගමනකින් පසු ගාල්ල වරායට සේන්දුවන්නේ ගාල්ලේ ගබඩාවල රැස්කර ඇති භාණ්ඩ රැගෙන යාමේ අපේක්ෂාවෙනි. තවත් නැවක් ගාල්ල වරායෙන් පිටවෙමින් තිබේ. වරාය පාලකවරයා ඒ දෙසත් තම නිල නිවාසයේ සිට බලා සිටියි. එදා 17 වැනි සියවසේ දී ලන්දේසීන් ගාල්ල කොටුව, ගාල්ල වරාය සහ ඒ අවට පාලනය කරන කාලයේදී වරායේ පාලකවරයා හෙවත් හාබර් මාස්ටර්ගේ නිල නිවස්න අදට ද ගාල්ල කොටුවේ දක්නට ලැබෙයි. ඒ දැනට ඕලන්ද රෝහල ලෙසින් හඳුන්වන නමුත් කලින් ඉංග්‍රීසි රෝහල පැවැති ගොඩනැගිල්ලටත් ගාල්ල මහාධිකරණ ගොඩනැගිල්ලටත් අතර මැදිනි.
ලන්දේසි වරාය පාලකවරයාගේ නිල නිවස පිහිටා තිබුනේ කොහේද?
ගාල්ල ලන්දේසි බළකොටුවේ